**ОБЯВА**

**ЗА ПОДБОР НА ПРОЕКТНИ ПРЕДЛОЖЕНИЯ ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ ПО МЯРКА 4.2 „ИНВЕСТИЦИИ В ПРЕРАБОТКА/МАРКЕТИНГ НА СЕЛСКОСТОПАНСКИ ПРОДУКТИ“ ОТ СТРАТЕГИЯТА ЗА ВОМР НА МИГ БЯЛА СЛАТИНА**

На основание Решение № 10 от 02.07.2019 г. на Управителния съвет (УС) на МИГ Бяла Слатина, чл. 62, т. 4 от Наредба № 22/2015“ и в изпълнение на Стратегия за ВОМР, Местна инициативна група Бяла Слатина обявява процедура за подбор на проектни предложения за предоставяне на безвъзмездна финансова помощ по Мярка 4.2 „Инвестиции в преработка/маркетинг на селскостопански продукти”, от Стратегията за ВОМР на МИГ Бяла Слатина посредством процедура на подбор на проектни предложения с един краен срок за кандидатстване **BG06RDNP001-19.294 МИГ Бяла Слатина 4.2 „Инвестиции в преработка/маркетинг на селскостопански продукти“**.

**Наименование на програмата:** Програма за развитие на селските райони 2014-2020 г.

**Наименование на приоритетната ос:** Подмярка 19.2 „Прилагане на операции в рамките на стратегии за Водено от общностите местно развитие“ от Мярка 19 „Водено от общностите местно развитие“ от Програмата за развитие на селските райони за периода 2014-2020 г.

**Основната цел** при прилагането на мярка 4.2 „Инвестиции в преработка/маркетинг на селскостопански продукти“ е подобряване на цялостната дейност, икономическата ефективност и конкурентоспособността на предприятия от хранително-преработвателната промишленост чрез:

1. по-ефективно използване на факторите за производство;

2. въвеждане на нови продукти, процеси и технологии, включително къси вериги на доставка;

3. подобряване на качеството и безопасността на храните и тяхната проследяемост;

4. постигане на съответствие със стандартите на Европейския съюз (ЕС);

5. въвеждане на иновативни процеси и технологии, целящи опазване на околната среда, както и ориентиране към преработка на биологични продукти;

6. кооперирането и интеграцията между земеделските производители и предприятията от хранително-вкусовата промишленост на територията на МИГ.

**Допустими кандидати** по процедурата са:

1. земеделски стопани;
2. признати групи или организации на производители или такива, одобрени за финансова помощ по Мярка 9 „Учредяване на групи и организации на производители” от ПРСР 2014 - 2020 г.;
3. еднолични търговци и юридически лица, различни от кандидатите по т. 1 и 2;

**Кандидатите** трябва да са регистрирани по Търговския закон или Закона за кооперациите.

***Допустими са само кандидати със седалище за юридическите лица и постоянен адрес за физическите лица на територията на МИГ****.*

**Критерии за допустимост:**

1/ **За кандидати земеделски стопани**

Към датата на подаване на проектното предложение трябва да отговарят на следните условия:

а/ да са регистрирани като земеделски стопани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.); и

б/ минималният стандартен производствен обем на земеделското им стопанство е не по-малко от левовата равностойност на 8000 евро., което се доказва с:

- Декларация (по образец Приложение №3) за изчисление на минималния СПО на стопанството през текущата стопанска година към момента на кандидатстване, и:

- Регистрация на обработваната от кандидата земя и отглежданите животни в Интегрираната

система за администриране и контрол (ИСАК); или

- Документ за собственост или ползване на земята или заповеди по чл. 37в, ал.4, 10 и 12 от Закона за собствеността и ползването на земеделските земи, която участва при изчисляването му; или

- анкетните формуляри от анкетна карта/анкетни карти на земеделския стопанин, издадени по реда на Наредба № 3 от 29.01.1999 г. за създаване и поддържане на регистър на земеделски стопани.

2/ Кандидатите по т.2 прилагат Справка-декларация за обработваната земя/отглежданите животни от членовете на групата/организацията на производители, с които участват в групата/организацията (Приложение № 16).3/ За кандидатите еднолични търговци и юридически лица, които не са регистрирани или са регистрирани през текущата или годината, предхождаща годината на кандидатстване, като земеделски стопани по реда на Наредба № 3 от 1999 г. за създаване и поддържане на регистър на земеделските стопани, важат условията по т.1.

**Допустими дейности само на територията на МИГ за**:

1. внедряване на нови и/или модернизиране на наличните мощности и подобряване на използването им, и/или

2. внедряване на нови продукти, процеси и технологии, и/или

3. намаляване на себестойността на произвежданата продукция, и/или

4. постигане на съответствие с ново въведени стандарти на ЕС, и/или

5. подобряване на сътрудничеството с производителите на суровини, и/или

6. опазване на околната среда, включително намаляване на вредните емисии и отпадъци, и/или

7. подобряване на енергийната ефективност в предприятията, и/или

8. подобряване на безопасността и хигиенните условия на производство и труд, и/или

9. подобряване на качеството и безопасността на храните и тяхната проследяемост, и/или

10.подобряване на възможностите за производство на биологични храни чрез преработка на първични земеделски биологични продукти.

Финансовата помощ по мярката се предоставя под формата на възстановяване на действително направени и платени допустими разходи.

**Допустими разходи за**:

1. изграждане, придобиване и модернизиране на сгради и други недвижими активи свързани с производството и/или маркетинга, включително такива, използвани за опазване компонентите на околната среда;

2. закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на производствения процес по преработка и маркетинга, в т.ч. за:

а) преработка, пакетиране, включително охлаждане, замразяване, сушене, съхраняване и др. на суровините или продукцията;

б) производство на нови продукти, въвеждане на нови технологии и процеси;

в) опазване компонентите на околната среда;

г) производство на енергия от възобновяеми енергийни източници за собствените нужди на предприятието, включително чрез преработка на растителна и животинска първична и вторична биомаса;

д) подобряване на енергийната ефективност и за подобряване и контрол на качеството и безопасността на суровините и храните;

3. закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за производствени дейности;

4. закупуване на сгради, помещения и други недвижими имоти, необходими за изпълнение на проекта, предназначени за производствени дейности на територията на МИГ;

5. закупуване, включително чрез финансов лизинг, на специализирани транспортни средства, включително хладилни такива, за превоз на суровините или готовата продукция, използвани и произвеждани от предприятието;

6. изграждане/модернизиране, включително оборудване на лаборатории, които са собственост на кандидата, разположени са на територията на предприятието и са пряко свързани с нуждите на производствения процес, включително чрез финансов лизинг;

7. материални инвестиции за постигане на съответствие с новоприети стандарти на Съюза;

8. разходи за достигане на съответствие с международно признати стандарти за системи за управление, разходи за въвеждане на добри производствени практики, системи за управление на качеството и подготовка за сертификация в предприятията само когато тези разходи са част от общ проект на кандидата;

9. закупуване на софтуер, включително чрез финансов лизинг;

10. за ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проекта;

11. разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проекти, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. 1-10.

Допустимите разходи по т. 11 не може да превишават следните стойности:

1. за консултантски услуги, свързани с подготовката и управлението на проекта, като част от разходите по т. 11 не могат да превишават 5 на сто от допустимите разходи по т. 1 - 10, но не повече от левовата равностойност на 35 000 евро;

2. разходите за изготвяне на технически и работен проект в случаите на строително-монтажни дейности, като част от разходите т. 11 не могат да превишават 2.25 на сто от допустимите разходи по т. 1 - 10;

3. разходите за изготвяне на технологичен проект, когато не е включен в разходите по т. 2, като част от разходите по т. 11 не могат да превишават 2.25 на сто от допустимите разходи по т. 1 - 10;

4. разходите за строителен надзор като част от разходите по т. 11 не могат да превишават едно на сто от допустимите разходи по т. 1 - 10;

5. разходите за пред проектни проучвания, правни услуги и хонорари за архитекти и инженери, извън тези по т. 1, 2, 3 и 4, като част от разходите по т. 11 не могат да превишават 1,5 на сто от допустимите разходи по т. 1 - 10.

Разходите за закупуване на земя, сгради и други недвижими имоти по т. 3 и 4 не могат да надхвърлят 10 на сто от общия размер на допустимите разходи по т. 1 и 2 и т. 5 - 10.

Разходите по т. 11 са допустими, ако са извършени не по-рано от 1 януари 2014 г., независимо дали всички свързани с тях плащания са направени.

Дейностите и разходите по проекта, с изключение на разходите по т. 11, са допустими, ако са извършени след подаване на заявлението за подпомагане, независимо дали всички свързани с тях плащания са направени.

Разходите за закупуване на земя, сгради и други недвижими имоти - недвижима собственост, са допустими за финансиране до размера на данъчната им оценка, валидна към датата на подаване на заявлението за подпомагане. В случай че към датата на придобиването данъчната оценка е с по-ниска стойност, допустими за финансиране са разходи до този размер.

Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на заявката за междинно или окончателно плащане за същия актив.

**Бюджет на приема:** Общият размер на безвъзмездната финансова помощ (БФП) по процедурата е в размер на 133 700 лева.

|  |  |  |
| --- | --- | --- |
| **Общ размер на БФП** | **Финансиране от ЕЗФРСР** | **Национално съфинансиране** |
| 133 700,00 лв.100 %(100 %) | 120 330,00 лв.90% | 13 370,00 лв.10 %(25 %) |

**Минимален размер** на общите допустими разходи за един проект: **20 000 лв.**

**Максимален размер** на общите допустими разходи за един проект: **120 000 лв.**

**Важно!** Общите допустими разходи включват безвъзмездната финансова помощ и съфинансирането от страна на кандидата.

**Безвъзмездна финансова помощ:**

**1.Минимален размер на БФП:**

 1.1. за БФП от 40 % - 8 000,00 лв.

 1.2. за БФП от 50 % - 10 000,00 лв.

 1.3. за БФП от 60 % - 12 000,00 лв.

**2. Максимален размер на БФП:**

 2.1. за БФП от 40 % - 48 000,00 лв.

 2.2. за БФП от 50 % - 60 000,00 лв.

 2.3. за БФП от 60 % - 72 000,00 лв.

Безвъзмездната финансова помощ е в размер 50 на сто от общия размер на допустимите за финансово подпомагане разходи.

Размерът на финансовата помощ се увеличава с 10 на сто за:

1. Проекти с дейности, подпомагани по линия на Европейско партньорство за иновации /ЕПИ/ за селскостопанска произвoдителност и устойчивост.

Безвъзмездната финансова помощ за проекти, представени от големи предприятия, е 40 на сто от общия размер на допустимите за подпомагане разходи.

**Максимално комбинирано подпомагане на безвъзмездната финансова помощ – 60% от общия размер на допустимите за финансово подпомагане разходи.**

**Съфинансиране от бенефициента:**

Разликата между общия размер на допустимите за финансово подпомагане разходи и размера на БФП се осигурява от кандидата.

Участието на кандидата може да бъде само в парична форма.

**Критерии за избор на проектни предложения и тежест:**

|  |  |  |
| --- | --- | --- |
| **№** | **Критерий** | **Мах оценка** |
| **1.** | Проектът предвижда инвестиции за преработка на суровини от плодове и/или зеленчуци и/или животновъдството. | **20** |
| **2.** | Проектът насърчава кооперирането и интеграцията между земеделските производители и предприятия от хранително – преработвателната промишленост като предвижда преработка на минимум 65% собствена или продукция от местни земеделски производители | **20** |
| **3.** | Проектът предвижда въвеждане на иновации в сферата на хранително-вкусовата промишленост: | **10** |
|  | *- Иновации според % инвестиции: от 30% до 50%* |  5 |
|  | *- Иновации според % инвестиции: над 50%* |  10 |
| **4.** | Проектът включва преработка и производство на биологични продукти | **10** |
| **5.** | Проектът е свързан с инвестиции за постигане стандартите на ЕС, подпомагани по мярката, включително такива за намаляване на емисиите при производство на енергия от биомаса |  **10** |
| **6.** | Проектът предвижда производство на крайни продукти, които ще се реализират на територията на МИГ |  **15** |
| **7.** | Проектът насърчава заетостта чрез разкриването на работни места при запазване на съществуващите работни места |   **15** |
| **Максимален брой точки** | **100 т.** |
| **Минимален брой точки**  | **5 т.** |

**ВАЖНО: Проектите с равен брой точки, за които не достигат средства, ще бъдат отхвърляни.**

**Лице за контакти и място за достъп до подробна информация:** Йонко Йонков, изпълнителен директор на Сдружение „МИГ Бяла Слатина“, тел. 0910/504-20, адрес: 3200, гр. Бяла Слатина, ул. „Климент Охридски“ № 68, e-mail: mig\_bslatina@abv.bg.

Пълният пакет документи за кандидатстване с проектни предложения по настоящата процедура е публикуван на следните интернет адреси: <http://www.mig-bsl.com>, <https://eumis2020.government.bg>.

**Начален срок за подаване на проектните предложения:** 05.08.2019 г.

**Краен срок за подаване на проектните предложения:** 09.09.2019 г., 17:30 ч.

**Начин за подаване на проектни предложения:** Проектните предложения по настоящата процедура се извършва електронно чрез Информационната система за управление и наблюдение на средствата от ЕС (ИСУН 2020) – <https://eumis2020.government.bg>